নমস্য দাদন। খামারে খামারে চলে গরু মোটাতাজাকরণ। নাব্য নেই কোনো নদী-নদে। সেচের অভাবে ধান সব চিটা হয়ে যাবে। তেষ্টা মানুষে-মহিষে, তেষ্টা ক্ষেত-মাঠ জনপদে। তবু ভয় কৃষকের ওই জল- কখন পাহাড়ি ঢল নামে, চোখের সমুখে ডুবে যাবে সব হাওর, ফসল। সারা বছরের ধন হারিয়ে হাওরের মানুষ  বিলাপ করে কাঁদে- গরু-মহিষও কাঁদে। ঘাস আর খড়ের অভাব, অনাহারে গবাদিপশু ঝিমায়- বাজারে বিকোয় খুব সস্তায়। নমস্য দাদন। খামারে খামারে চলে গরু মোটাতাজাকরণ।